პაატა ბურჭულაძე

პაატა  ბურჭულაძე (დ. 12 თებერვალი 1955, თბილისი, სსრკ) — ქართველი ოპერის მომღერალი (ბანი), პოლიტიკოსი, საქართველოს სსრ-ის სახალხო არტისტი (1985). შოთა რუსთაველის (1992), ზაქარია ფალიაშვილის (1991), იაკობ გოგებაშვილის (1991), ვაჟა-ფშაველას (1992) და საქართველოს სახელმწიფო (1982) პრემიების ლაურეატი. ფილადელფიის (1987), თბილისის (2001), ოდესის (2002), თელ-ავივის (2010) საპატიო მოქალაქე. ორგზის ღირსების (1997, 2003) და ბრწყინვალების (2010) ორდენების კავალერი.

 ბიოგრაფია
 ოპერა 
ბურჭულაძემ მუსიკალური განათლება მიიღო თბილისში მუსიკის პედაგოგ ოლიმპი ჭელაშვლითან. უკვე როგორც მოწაფე დიდი წარმატებით მღეროდა თბილისის ოპერიისა და ბალეტის თეატრში. 1978 წელს დაამთავრა თბილისის ვანო სარაჯიშვილის სახელობის კონსერვატორიის ვოკალური ფაკულტეტი. 1978-1980 წლებში სტაჟირება გაიარა იტალიაში, მილანის თეატრ "ლა სკალაში"

უკვე 1981 წელს მოიპოვა პირველი ჯილდო მუსიკალურ კონკურსში Voci Verdiane (ბუსეტო, იტალია).1982 წელს ოქროს მედლით გაიმარჯვა ცნობილ მოსკოვის ჩაიკოვსკის საერთაშორისო კონკურსში. 1985 გაიმარჯვა ლუჩიანო პავაროტის კონკურსში (ფილადელფია, აშშ). მნიშვნელოვან კონკურსებში მიღწეული წარმატებების შემდეგ შეძლო ევროპის და ჩრდილოეთი ამერიკის სცენებზე წარმატებული გზის გაგრძელება. ამავე წელსს მისი დეპიუტი შედგა კოვენტ გარდენ ოპერაში, ლონდონში, სადაც შეასრულა რამფისის პარტია ოპერა „აიდაში“,  ლუჩანო პავაროტთან ერთად.

1987 წელს მსოფლიოში აღიარებული დირიჟორი ჰერბერტ ფონ კარაიანმა მას ”მეორე შალიაპინი” უწოდა და ვენაში მიიწვია მოცარტის რექვიემში მონაწილეობის მისაღებად. ამავე პერიოდში კარაიანთან ერთად პაატა ბურჭულაძე მუშაობს ”დონ ჟუანზე” ზალსბურგის ფესტივალისთვის. პრესაში ქვეყნდება კარაიანის გამონათქვამი: ”როგორი ძალა და უბადლო ტალანტია! ვგონებ დღევანდელ მსოფლიოში არ მოიძებნება მომღერალი, რომელიც მას შეედრება, დღეს ის ერთადერთია და განუმეორებელი.”

არანაკლები წარმატება ხვდა მილანის ლა სკალასა და ვენის სახელმწიფო ოპერაში. ჰერბერტ ფონ კარაიანმა მიიწვია ზალცბურგის ფესტივალზე, სადაც იგი შემდეგაც არაერთხელ გამოჩნდა საკონცერტო წარმოდგენებში. ბურჭულაძის კარიერის კიდევ ერთი მწვერვალი იყო მეტროპოლიტენის ოპერის თეატრში „ბორის გოდუნოვში“ მთავარი პარტიის შესრულება 1990-91 წლებში.

 პოლიტიკა 
2015 წლის ნოემბერში დააფუძნა ორგანიზაცია „საქართველოს განვითარების ფონდი“, რომლის მიზანი იყო „ქვეყნისთვის აქტუალური საკითხების განხილვა და სახელმწიფოებრივად მოაზროვნე დემოკრატიული ძალების კონსოლიდაცია“.პაატა ბურჭულაძემ საქართველოს განვითარების ფონდი დააფუძნა. Civil Georgia, 20 ნოე.'15.პაატა ბურჭულაძემ ორგანიზაცია "საქართველოს განვითარების ფონდი" დააფუძნა. „ტაბულა“, 12 ნოემბერი, 2015. 2016 წლის მაისში ბურჭულაძემ დააარსა მოძრაობა „სახელმწიფო ხალხისთვის“, რომელმაც 2016 წლის საპარლამენტო არჩევნებში მიიღო მონაწილეობა.

ჯილდოები და აღიარება
 1981 — "ვერდის ხმების” კონკურსების ლაურეატი
 1982 —  "ჩაიკოვსკის VII საერთაშორისო კონკურსის ლაურეატი.
 1983 — საქართველოს დამსახურებული არტისტისაქართველოს სსრ-ის უმაღლესი საბჭოს უწყებები. 1983. № 1. გვ. 7.
 1984 — ათენის საპატიო საოპერო მომღერალი
 1985 — საქართველოს სახალხო არტისტისაქართველოს სსრ-ის უმაღლესი საბჭოს უწყებები. 1985. № 3. გვ. 16.
 1985 — ფილადელფიის ლუჩიანო პავაროტის საერთაშორისო კონკურსის ლაურეატი
 1986 — მარია კალასის სახელობის კონკურსი, I პრემია, (ფრანკფურტი)
 1987 — ფილადელფიის საპატიო მოქალაქე
 1987 — ლენინური კომკავშირის პრემია
 1991 — იაკობ გოგებაშვილის სახელობის პრემია
 1991 — ზაქარია ფალიაშვილის სახელობის პრემია
 1991 — შოთა რუსთაველის სახელობის სახელმწიფო პრემია
 1992 — იაკობ გოგებაშვილის სახელობის პრემია
 1997 — ღირსების ორდენი
 1998 — გერმანიის სახალხო არტისტის „კამერზინგერის“ წოდება
 2001 — თბილისის საპატიო მოქალაქე
 2003 — ღირსების ორდენი (მეორედ)
 2006 — გაეროს კეთილი ნების ელჩი
 2008 — თბილისის ოპერის და ბალეტის თეატრის წინ გაიხსნა პაატა ბურჭულაძის სახელობის ვარსკვლავი
 2009 — მიხეილ თუმანიშვილის სახელობის პრიზი საზოგადოებრივი და საქველმოქმედო მოღვაწეობისთვის.
 2010 — წმიდა გიორგის ოქროს ორდენიპაატა ბურჭულაძეს მართლმადიდებლური ეკლესიის უმაღლესი ჯილდო _ წმინდა გიორგის ორდენი გადაეცემა
 2010 — ბრწყინვალების საპრეზიდენტო ორდენი
 2010 — საქართველოს კულტურის ფონდის მიერ, კულტურასა და ხელოვნებაში გაწეული ღვაწლისა და ქველმოქმედებისათვის ექვთიმე თაყაიშვილის სახელობის პრემიით დაჯილდოვდა.
 2010 —გაეროს ბავშვთა ფონდის იუნისეფის კეთილი ნების ელჩი საქართველოში.
 2010 —თელ-ავივის საპატიო მოქალაქე
 2010 —იტალიის პრეზიდენტის სახელით გადაეცა იტალიის სახელწიფოს უმაღლესი ჯილდო კომენდატორის წოდების მინიჭებით
 2014 —ავსტრიის პრეზიდენტმა გადასცა ავსტრიის სახელმწიფო ჯილდო - "პირველი ხარისხის საპატიო ჯვარი მეცნიერებასა და ხელოვნებაში გაწეული ღვაწლისთვის"
 2014 — ხელოვნებისა და მეცნიერების საერთაშორისო აკადემიის „EMAAS“ - გენერალური ანსამბლეის გადაწყვეტილებით, მიენიჭა “ EMAAS“ აკადემიკოსის წოდება
 2015 — საქართველოს მეცნიერებათა აკადემიის საპატიო აკადემიკოსი
 2015 — მიენიჭა საქართველოს ტექნიკური უნივერსიტეტის საპატი დოქტორის ხარისხი.
 2015 — საქართველოს ბიზნეს აკადემიის საპატიო აკადემიკოსი

 დისკოგრაფია 
Zahlreiche Recitals (არიები და Liedprogramme)
"Ernani"(სილვა) პავაროტისთან და სუდერლანდთან ერთად
"აიდა" (რამფისი) პავაროტისთან
"La Forza del Destino" (პატრი გუარდიანი) კარერასთან
"ევგენი ონეგინი" (გრემინი)

 რესურსები ინტერნეტში
 www.burchuladze.net 

 სქოლიო 

კატეგორია:დაბადებული 12 თებერვალი
კატეგორია:დაბადებული 1955
კატეგორია:თბილისში დაბადებულები
კატეგორია:ქართველი საოპერო მომღერლები
კატეგორია:XX საუკუნის საოპერო მომღერლები
კატეგორია:XXI საუკუნის საოპერო მომღერლები
კატეგორია:ქართველი პოლიტიკოსები
კატეგორია:პეტრე ჩაიკოვსკის სახელობის საერთაშორისო კონკურსის ლაურეატები
კატეგორია:ლენინური კომკავშირის პრემიის ლაურეატები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:თბილისის საპატიო მოქალაქეები (2001)
კატეგორია:საქართველოს ბრწყინვალების საპრეზიდენტო ორდენის კავალრები
კატეგორია:საქართველოს ღირსების ორდენის კავალრები
პ
კატეგორია:შოთა რუსთაველის სახელობის პრემიის ლაურეატები
კატეგორია:ცოცხალი ადამიანები